  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиын нырысетӥ юрттэт сётонъя дунтэк курсъёсы ветлӥсьёслэн дышетсконзы йылпумъяськиз. Нырысетӥ пыриськисьёслы сертификатъёс сётъязы. Со сярысь Удмуртиысь тӧролэн но кивалтэтлэн пресс-службазы ивортӥз. Нырысетӥ эмъюрттэт сётонъя дышетон коньывуонысен мынэ. 9 академ часъёсты ортчемъёс Россиысь Горд Кирослэсь удостоверенизэ басьтӥзы, со куинь ар кужымаз луоз. « Нырысетӥ юрттэт сётыны быгатон котьку кулэ луоз, троссэ мон чик уг тодӥськы вал! Туж умой, интструктор, трос теориез сётэм сяна, уж вылын но дышетэ. Табере мон вир виянэз жгутэн дугдытыны, шугадӟонэ шедем муртэ автомашинаысь поттыны быгатӥсько » Наталья, курсъёсын дышетсиксь Курсъёсты Горд Кирослэн улосвыл ёзэтэзлэн тӧроез Вячеслав Васильев нуэ. Лекциос но практика Калыкен юрттэтъя штабын 18 часысен ортчыло. Гожтӥськыны но дышетскон сярысь рос-просгес тодыны луоз 930-331 телефон номеръя. Тодэ вайытом, озьы ик нырысетӥ эмъюрттэт сётонъя онлайн-курсъёсты ортчыны луэ, нош басьтэм тодонлыкъёсты уж вылын эскеронэз эм академиын радъялозы. Тегъёс: Удмуртия Мерлык тазалыкезутён  